કેટલાક મુસ્લિમ રાષ્ટ્રોમાં હજી સ્ત્રીઓને બહાર એકલા ફરવાની કે જીવનને પોતાની રીતે માણવાની સ્વતંત્રતા નથી હોતી. રમતગમત પણ ફક્ત પુરુષોનો અધિકાર માનવામાં આવે છે. પુરુષો રમતા હોય તે રમતો પણ સ્ત્રીઓ સ્ટેડિયમમાં જઈને જોઈ શકે નહીં. તેમના રાષ્ટ્રની ટીમ આંતરરાષ્ટ્રિય રમતમાં ભાગ લે અને મેચ ચાલતી હોય તો સ્ત્રીઓ રાષ્ટ્રના આનંદમાં સહભાગી ન થઈ શકે. તે છતાં પોતાની સ્વતંત્રતા માટે કેટલીક સ્ત્રીઓ કાયદાની સામે બાથ ભીડે છે. આ પણ સ્વતંત્રતાની લડાઈ જ છે.